Працу сваю князь Юрый не афішыраваў, наадварот, пачаў яе таемна. Але святар Малафей згадвае, што ён бываў у князя і не толькі чуў, але і бачыў гэту працу. Задумка ў князя была ўнікальнай – ён вырашыў напісаць Евангелле золатам. Аднак, кніга пачынаецца золатам, а далей пісана простым чарнілам. Як дадае святар, тое ўчынілася не ад сквапнасці, а каб праца завяршылася хутчэй, бо пісьмо золатам ішло больш марудна. А прычына спяшацца, як піша святар, была – да князя набліжалася хвароба, а хваляванне за ахопленую неспакоем краіну ўвогуле скарацілі яго жыццё.